Eva Kjer Hansen (V), 2007-01-16:
Jeg vil faktisk lægge op til, at det skal være en skalbestemmelse, altså en forpligtelse, der er til at dække de her udgifter.
Det er det, der gør sig gældende i forhold til handicaprådene og også i forhold til udviklingsrådene, så jeg synes, det mest oplagte er, at der sker en sidestilling af de her aktiviteter.
Det er som sagt også det, jeg har fået rigtig mange henvendelser om fra ældrerådsmedlemmerne, fordi der jo udeomkring har været en diskussion om, hvad der egentlig er hjemmel til i dag.
Så mit oplæg vil være, at vi i fællesskab finder en måde at finansiere det på, så vi kan gå ind og give samme vilkår som dem, der gør sig gældende for eksempelvis medlemmer af handicaprådene.
Jeg synes så, vi skal skelne mellem de råd, der er obligatoriske, og de råd, der er mulige at nedsætte.
Det er en positiv overraskelse, som Socialdemokraterne støtter fuldt ud.
Men ministeren sendte en vejledning til kommunerne i december måned, der sagde, at kommunalbestyrelsen ikke har kompetence til at bevilge penge.
Det gentager ministeren også i dag.
Men ministeren siger så, at man gerne vil kigge på sagen og bevilge nogle penge.
Hvornår regner man med, at der kommer sådan en aftale, som Socialdemokraterne støtter?
For hvis det først starter fra 2008, går ældrerådene glip af nogle penge både til befordringen og også til diæterne i 2007.
Vi er jo nødt til i Socialministeriet, når vi bliver spurgt om, hvad den gældende lovgivning på området er, at specificere den og gøre gældende i eksempelvis en vejledning, hvordan det forholder sig.
Der er lovgivningen, sådan som den er i dag, at der ikke er hjemmel til, at kommunalbestyrelsen kan udbetale befordringsgodtgørelse, og sådan har det jo været, siden ældrerådene blev etableret.
Det er det, vi har vejledt kommunerne om, simpelt hen fordi der har været en række henvendelser.
Jeg ved også, at jeg har sendt andre svar af sted, hvor jeg har gjort opmærksom på det her manglende hjemmelsgrundlag.
Men det er jo så det, jeg er indstillet på at vi tager fat på nu, og det gælder som sagt også de andre spørgsmål, der kan rejses om forholdene omkring ældrerådsmedlemmer.
Med hensyn til ikrafttrædelsestidspunktet: Jamen det må vi drøfte nærmere, og meget vil jo afhænge af, hvordan vi kan finde finansiering til dette initiativ.
Hvis vi har nemt ved at finde det, så vil det jo være et spørgsmål om at få et lovforslag fremsat og få det vedtaget eksempelvis inden sommerferien.
Jeg takker for besvarelsen, men jeg er stadig væk lidt usikker på, hvor pengene skal komme fra.
Kan vi risikere, eller kan kommunerne risikere, at Socialministeriet sender regningen videre til kommunerne?
Vi ved, at kommunerne har et meget stramt budget.
Kan vi risikere, at ministeren siger: O.k., I får lov til at betale, men I skal finde pengene i jeres eget budget?
Hvis det er på den måde, så synes jeg ikke, det er en løsning, vi Socialdemokrater kan støtte.
Men jeg vil med glæde meddele ministeren, at Socialdemokraterne meget gerne vil støtte op om, at ældrerådsmedlemmer får dækket deres udgifter i forbindelse med deres hverv i ældreråd så hurtigt som muligt.
Det synes jeg er en rigtig god melding at få fra Socialdemokraternes side, og så kan jeg fortælle, at det jo er en stærk tradition og vel også ligger i de aftaler, vi har med kommunerne, at når vi pålægger dem nye krav, så kompenserer vi for de udgifter, der er forbundet med dem.
Så derfor er det altså os her i Folketinget, der skal finde finansieringen til, at det her kan gennemføres.
Men mon ikke vi i fællesskab også sagtens kan få det på plads?